กรมพัฒนาที่ดินหนุนปลูกปอเทือง ผลิตเมล็ดพันธุ์ บำรุงดิน เพิ่มผลผลิต เสริมรายได้
นางสาวเบญจพร ชาครานนท์ อธิบดีกรมพัฒนาที่ดิน กล่าวว่า สภาพพื้นที่นาดอนเกษตรกรใช้พื้นที่ปลูกข้าวโพดเลี้ยงสัตว์ หลังเก็บเกี่ยวข้าวโพดไม่มีการใช้ประโยชน์ที่ดินที่จะก่อให้เกิดรายได้ใดๆ จึงเกิดการรวมกลุ่มโดยมีหมอดินอาสาเป็นผู้นำการปลูกปอเทืองเป็นพืชที่สอง สถานีพัฒนาที่ดินพะเยามีบทบาทสำคัญในการสนับสนุนให้เกษตรกรปลูกพืชตระกูลถั่วเพื่อปรับปรุงบำรุงดิน เพิ่มรายได้และรณรงค์ให้ไถกลบเศษวัสดุพืชในแปลงปลูก ลดการเผา ซึ่งก่อให้เกิดมลพิษทางอากาศและการทำลายหน้าดิน ปอเทืองบ้านบ่อเบี้ยให้ผลผลิต 100-200 กิโลกรัมต่อไร่ ใช้ระยะเวลาการปลูก 4 เดือน (สิงหาคม-พฤศจิกายน) เกษตรกรมีรายได้เฉลี่ยไม่น้อยกว่า 2,000 บาทต่อไร่เดือนพฤศจิกายน/ธันวาคม เป็นช่วงเวลาที่ปอเทืองออกดอกเต็มที่ ทุ่งนากว้างมองไปสุดลูกหูลูกตา ดอกปอเทืองสีเหลืองพริ้วไหวล้อลมเต็มพื้นที่ สร้างความตื่นตาตื่นใจให้กับผู้พบเห็น เป็นแหล่งท่องเที่ยวทางธรรมชาติที่สวยงาม เป็นมิตรกับสิ่งแวดล้อมของจังหวัดพะเยา /เกษตรกรบ้านบ่อเบี้ย รวมกลุ่มสมาชิกในหมู่บ้านจำนวน 30 ครัวเรือน ปลูกปอเทืองกว่า 200 ไร่ คาดการณ์ผลผลิตรวมกว่า 30 ตัน ผลิตเมล็ดพันธุ์ปอเทือง เพื่อจำหน่ายเป็นพืชปุ๋ยสดบำรุงดินขอเชิญชวนนักท่องเที่ยวไปชมความงาม หากสนใจติดต่อซื้อเมล็ดพันธุ์ได้ที่แหล่งผลิต หรือติดต่อสถานีพัฒนาที่ดินพะเยา